প্লে অফে আজ চ্যাম্পিয়ন মুম্বই বনাম বেঙ্গালুরু

ওয়েব ডেস্ক: অপেক্ষার অবসান। আজ শনিবার ইন্ডিয়ান সুপার লিগের (ISL 2024-25) প্লে অফ শুরু৷ শনি এবং রবিতে দুটি ম্যাচ। আজ বেঙ্গালুরু এফসি-র (Bengaluru FC) মুখোমুখি গতবারের কাপ চ্যাম্পিয়ন মুম্বই সিটি এফসি (Mumbai City FC)। যারা জিতবে, ২ এপ্রিল প্রথম সেমিফাইনালে এফসি গোয়ার মুখোমুখি হবে। আগামিকাল নর্থ-ইস্ট ইউনাইটেড বনাম জামশেদপুর এফসি ম্যাচের জয়ী ৩ এপ্রিল মোহনবাগান সুপার জায়ান্টের (Mohun Bagan SG) সামনে পড়বে।

গত মরসুমে মোহনবাগানকে হারিয়ে চ্যাম্পিয়ন হয়েছিল মুম্বই। গোটা মরসুম চ্যাম্পিয়নের মতোই খেলেছিল তারা। এবার সেই ফর্মে না থাকলেও সুপার সিক্সের যোগ্যতা অর্জন করে ফেলেছে। কান্তিরাভা স্টেডিয়ামে বেঙ্গালুরু ফেভারিট হিসেবে শুরু করলেও মুম্বইকে খাটো করে দেখা যাবে না। তার উপর এ মরসুমে তারা ঘরের মাঠের থেকে অ্যাওয়ে ম্যাচে বেশি পয়েন্ট অর্জন করেছে।

আরও পড়ুন: ১৭ বছর পর ধোনির ডেরায় কোহলিদের জয়!

THE FINAL EPISODE! ??

The road to glory kick-starts on 29th March, two do-or-die clashes, four Semi-Final battles, and one epic showdown on April 12! ?

Click on the link to read more: https://t.co/DwYAOYAQ3Z #ISL #LetsFootball #ISLPlayoffs #ISLFinal pic.twitter.com/ldupCQDxuU

— Indian Super League (@IndSuperLeague) March 15, 2025

বেঙ্গালুরু জন্য সুখবর, দুই মাস পর চোট সারিয়ে ফিরেছেন তারকা ফরোয়ার্ড হোর্হে পেরেইরা দিয়াজ। আলবার্তো নোগেরা, এডগার মেন্ডেজ এবং রায়ান উইলিয়ামস আছেন। সুনীল ছেত্রী (Sunil Chhetri) শুরু থেকে খেলবেন কি না প্রশ্ন। ৪০ বছর বয়সি ভারতীয় ফরোয়ার্ড মালদ্বীপ এবং বাংলাদেশের বিরুদ্ধে মোট ১৭০ মিনিট মাঠে ছিলেন। বেঙ্গালুরু কোচ তাঁকে বিশ্রামে রাখতেই পারেন, দরকার পড়লে পরে নামাতে পারেন।